MHSK (futbol klubi). MHSK (eng: MHSK Tashkent — Markaziy harbiy sport klubi) — Toshkentda joylashgan, Oʻzbekiston sobiq futbol klubi. Tarix. Jamoa nomlari tarixi. Baʼzi manbalarda klub 1945-yilda tashkil topib, Sovet davrida SKA nomi bilan tanilgan "Sverdlovets" klubining vorisi boʻlgan, degan maʼlumotlarni uchratish mumkin. MHSK 1979-yilda aviahalokatda fojiali ravishda halok boʻlgan "Paxtakor" jamoasi xotirasiga bagʻishlanib „Paxtakor-79“ nomi bilan 1992-yilda rasman tashkil etilgan. Ayrim maʼlumotlarga koʻra, MHSK avval Oʻzbekiston Mudofaa vazirligiga, keyinchalik esa Oʻzbekiston Ichki ishlar vazirligi tasarrufida boʻlgan. 1993-yil boshida klub nomi „Binokor-Paxtakor-79“ deb oʻzgartiriladi. Keyinchalik esa MHSK nomini oladi. MHSK — Markaziy Armiya Sport Klubi (rus: CSKA) qisqartmasining oʻzbekcha muqobili hisoblanadi. 1992-yildan 1998-yilgacha MHSK Oʻzbekiston oliy ligasining yettita qur’asida ishtirok etgan va dastlabki 8 mavsumni Oʻzbekiston Oliy ligasida oʻtkazgan 1993 yilda u oʻz nomini „MHSK“ Toshkent deb oʻzgartirdi. Bu vaqt ichida klub 1997-yilda mamlakat chempionatida gʻolib chiqishga muvaffaq boʻldi, 1995 yilda milliy chempionatning kumush medali, 1996-yilda bronza medali sovrindori boʻldi. Bundan tashqari, 1995-yilda klub mamlakat kubogi finaliga qadar yetib borgan. Bu davrda klubning bosh homiysi O‘zbekiston Ichki ishlar vazirligi bo‘lgan. 1998-yilgi mavsumda Oʻzbekiston chempionatida oxirgidan oldingi 15-oʻrinni egalladi va Birinchi ligaga tushib ketdi. 1999-2000 yilgi mavsumda MHSK Birinchi ligada oʻynadi. 2001-yil Birinchi liga boshlanishi arafasida klub musobaqadan chiqdi. 2001-yilda jamoa tarqatib yuborildi, ammo 2002-yilda tarqatib yuborilgan klub negizida yangi „SKA-Sibal Toshkent“ futbol klubi tashkil etildi. Stadioni. Klub uy uchrashuvlarini Toshkentdagi 16500 tomoshabinga moʻljallangan MHSK stadionida oʻtkazgan. MHSK stadioni 2009-yilda buzib tashlanib, oʻrniga „Milliy“ stadioni qurilgan.